b'\n_START_ARTICLE_\nStirling Moss\n_START_SECTION_\nKarjera\n_START_PARAGRAPH_\nNuo pat ma\xc5\xbeens Mossas rod\xc4\x97 susidom\xc4\x97jim\xc4\x85 lenktyn\xc4\x97mis. Taip pat jis buvo vienas pirm\xc5\xb3j\xc5\xb3 Cooper \xc4\xafmon\xc4\x97s klient\xc5\xb3, kai papra\xc5\xa1\xc4\x97 savo t\xc4\x97vo nupirkti jam nauj\xc4\x85j\xc4\xaf Cooper 500. Jis greitai mok\xc4\x97si ir tobulino savo \xc4\xafg\xc5\xabd\xc5\xbeius ir jau 1951 m. startavo Formul\xc4\x97je 1. Pra\xc4\x97jus keleriems metams jis jau buvo subrend\xc4\x99s pergal\xc4\x97ms ir net ketverius metus i\xc5\xa1 eil\xc4\x97s fini\xc5\xa1avo antras bendroje asmenin\xc4\x97je \xc4\x8dempionato \xc4\xafskaitoje. 1955\xc2\xa0m. jis pasiek\xc4\x97 savo pirm\xc4\x85j\xc4\x85 pergal\xc4\x99 savo nam\xc5\xb3 GP. Kit\xc4\x85 sezon\xc4\x85 jis j\xc5\xb3 tur\xc4\x97jo jau dvi, o dar po met\xc5\xb3 jau tris. 1958\xc2\xa0m. sezonas jam buvo geriausias\xc2\xa0\xe2\x80\x93 pasiektos 4 pergal\xc4\x97s ir viena antroji vieta. Tiesa, iki \xc4\x8dempionat\xc4\x85 laim\xc4\x97jusio Mike Hawthorno su Ferrari Mossui pritr\xc5\xabko vos vieno ta\xc5\xa1ko. V\xc4\x97lesniuose sezonuose Mossas dar peln\xc4\x97 kelias pergales, ta\xc4\x8diau laim\xc4\x97ti \xc4\x8dempionato nesugeb\xc4\x97jo._NEWLINE_Per savo karjer\xc4\x85 Stirlingas buvo Maserati, Lotus, Cooper, Vanwall ir Mercedes-Benz ekip\xc5\xb3 narys. Jam labiau patiko brit\xc5\xb3 ekipos, o tai jis i\xc5\xa1rei\xc5\xa1k\xc4\x97 savo pasakymu, jog geriau pralaim\xc4\x97ti su sava komanda, nei laim\xc4\x97ti su svetima.'